Marvelin antisankarin koko nimi on Namor McKenzie, ja hänet nähtiin ensimmäisen kerran Marvel Comics #1:ssä (lokakuu 1939). Hän on siten yksi ensimmäisiä Marvelin luomia supersankareita.
Hän on ihmisen ja atlantilaisen prinsessan poika ja yksi vahvimmista supersankareista Marvelin universumissa. Hänellä on yliluonnollinen voima, kestävyys, nopeus ja elinikä. Mutanttina hänellä on lisäksi pienet valkoiset siivet nilkoissa, joiden avulla hän pystyy lentämään. Niin ihmisten kuin atlantilaisten tieteilijät eivät ole tosin voineet selittää siipiä, sillä kummallakaan osapuolella ei ole sellaisia luonnostaan. Hän voi myös kommunikoida vedenelävien kanssa telepaattisesti.
Namor on usein ollut T'Challan/Black Pantherin pahis sarjakuvissa, mutta nykyään hän on enemmänkin antisankari. Hän on lyöttäytynyt muiden supersankareiden kanssa yhteen suojellakseen Atlantista ulkopuolisilta uhilta. Hän on ollut myös osa Kostajia, mutta yhtä lailla liittoutunut Doctor Doomin kanssa. Namor ei välittäkään kumppaninsa moraalisesta puolesta, jos hänen avullaan voidaan suojella Atlantista ja tämän asukkaita maanpäällisiltä otuksilta.